JELENTKEZÉSI LAP

**„A Dal stockholmi videobloggere” versenyen való részvételhez**

|  |  |
| --- | --- |
| **Versenyző adatai:** |  |
| **Teljes név:**  |  |
| **Születési idő:** |  |
| **Lakcím:** |  |
| **Telefonszám:** |  |

Elektronikus értesítési címként az az e-mail-cím szolgál, amelyről Versenyző a jelentkezési lapot elküldi.

* 1. A Jelentkezési lap és a mellékelt Videó elküldésével pályázom az MTVA által szervezett, „A Dal stockholmi videobloggere” elnevezésű versenyre, egyben kijelentem, hogy teljes körűen megismertem, elfogadom és magamra nézve kötelező erejűnek ismerem el a Pályázati felhívást és általános szerződési feltételeit (a továbbiakban: Felhívás).
	2. Tudomásul veszem, hogy a pályázatra történő jelentkezéssel (kitöltött Jelentkezési lap és a Videó elküldése a megadott címre) köztem és az MTVA között a Jelentkezési lapon rögzített és a Felhívásban foglalt jogokkal és kötelezettségekkel szerződés jön létre.
	3. Kijelentem, hogy a pályázati kiírás feltételeinek megfelelek: 18. életévemet betöltöttem, magyar az állampolgárságom vagy Magyarországon lakóhellyel (állandó lakóhellyel vagy tartózkodási hellyel) rendelkezem.
	4. Tudomásul veszem, hogy egy Videóval jelentkezhetek a Versenybe, amely nem lehet rövidebb 1 és hosszabb 2 percnél, valamint hogy több Videó küldése esetén az MTVA az elsőként mellékeltet veszi figyelembe.
	5. A Jelentkezési lap és a pályázati Videó beküldésével térítésmentesen, térbeli, időbeli és számbeli korlát nélkül, harmadik személyre is átruházható módon engedélyezem az MTVA számára a Videó lineáris és nem lineáris (lekérhető, on demand) nyilvánossághoz közvetítését (A szerzői jogról szóló 1999. évi LVI. törvény 26.§ (1)-(8) bek.), a Video többszörözését és terjesztését, a Videó archiválását és a Videó nyilvános előadását.
	6. Szavatolom, hogy az általam a pályázatra beküldött video-t saját magam készítettem, valamint hogy filmelőállítóként az MTVA részére engedélyezett mértékű jogokkal kizárólagosan, harmadik személy részére is engedélyezhető módon rendelkezem. Szavatolom, hogy a Videó nem tartalmaz jogsértő elemet és alkalmas arra, hogy az MTVA azt a közszolgálati médiaszolgáltatásban, illetve a számára engedélyezett bármely módon jogszerűen felhasználja, így különösen: nem sérti harmadik személy jogait és nem ütközik jogszabályba.
	7. Tudomásul veszem, hogy az MTVA-t mint felhasználót semmiféle anyagi vagy jogi felelősség nem terheli a Videó esetleges jogsértő tartalmával kapcsolatban (így különösen esetleges más alkotóival és szereplőivel, illetve az abban felhasznált tartalmi elemekkel összefüggésben).

Szavatolom, hogy harmadik személy által támasztott bárminemű – különösen szerzői jogi, szomszédos jogi és személyiségi jogi – igényért, hatóság vagy bíróság által alkalmazott jogkövetkezményért közvetlenül magam állok helyt, az MTVA felelőssége e körben kizárt: e közvetlen helytállásnál fogva az ilyen tárgyú igényt előterjesztő harmadik személy közvetlenül kereshet meg, ill. perelhet, valamint a harmadik személyt az MTVA – közvetlen helytállási kötelezettségemről szóló tájékoztatással – közvetlenül hozzám irányíthatja, perbe, hatósági eljárásba bevonhat.

Amennyiben a Videó valamely elemének felhasználása közös jogkezelő szervezet engedélyéhez kötött (pl. háttérzene), erről írásban, a Videó és a Jelentkezési lap elküldésével egyidejűleg tájékoztatom az MTVA-t és kérés esetén a felhasznált elemmel kapcsolatos egyéb adatokat is megadok a közös jogkezelőnek történő adatszolgáltatás érdekében.

* 1. Tudomásul veszem, hogy a jelen Felhívásban és a Jelentkezési lapban foglaltak megsértése, valamint jogsértés esetén Szervezők kizárhatnak a versenyből.
	2. A Jelentkezési lap elküldésével kijelentem, hogy megismertem, elfogadom és magamra nézve kötelezőnek tekintem az MTVA weboldalán olvasható Adatvédelmi Szabályzatot (<http://www.mtva.hu/images/download/kozerdeku/kozzeteteli_lista/altalanos/2015/mtva_adatvedelmi_szabalyzat.pdf>), és vállalom, hogy betartom az abban foglaltakat. Az információs önrendelkezési jogról és az információszabadságról szóló 2011. évi CXII. törvény (a továbbiakban: Infotv.) rendelkezéseivel összhangban, a Jelentkezési lap elküldésével hozzájárulok, hogy adataimat az MTVA A Dal 2016 stockholmi videobloggere versenyen való részvételéhez szükséges mértékben, a jelentkezési lap beküldésével létrejövő szerződés megkötése és a Videó felhasználása céljából kezelje.
	3. Szavatolom, hogy a Jelentkezési lapon feltüntetett adataim valósak. Tudomásul veszem, hogy ezek valótlanságából vagy hiányosságából, és mindezekből következően a kapcsolatfelvétel esetleges sikertelenségéből eredő következmények engem terhelnek, azokért az MTVA nem felel.